**adidas by Stella McCartney представя колекция Есен/Зима 2017, създадена за свобода на движението**

**- Специфични артикули, проектирани за изключително представяне, независимо от типа тренировка или времето -**

**- Специални обувки за бягане на открито или в зала, тренировки и спорт -   
- Създадени с фокус върху устойчивостта и стиловото разнообразие -**

****

**Херцогенаурах, Юли 2017**: **adidas by Stella McCartney** представя за първи път нова визуална идентичност за Есен/Зима 2017 със свеж нов лого дизайн и колекция, проектирана да вдъхновява иновативност във всяка тренировка или време. От този сезон нататък, adidas by Stella McCartney празнува оригиналността в спорта, окуражавайки жените да възпитават духа и тялото си чрез движение, независимо дали са в залата или откриват нови предизвикателства сред природата. Демонстрирайки отдадеността на марката към авангардни иновации, устойчиви материали и неповторими стилистични знаци, колекция Есен/Зима 2017 предлага динамични модели, проектирани да изследват различни обстановки, независимо от предпочитания спорт.

*“Искаме жените да почувстват свободни да пренесат своите спортни занимания навсякъде, където пожелaят. Независимо дали предпочитат алеите в парка или пътеката за бягане в залата, в тази колекция има за всекиго по нещо. Артикулите са достатъчно подходящи за различни цели, за да могат да се използват и в свободното време, така че да нямате извинение да не се движите. Мисията ми винаги е била да създавам модели, които са издръжливи, без да правя компромис относно спортните им качества или стила им. Много съм горда от това, което постигнахме с дрехите, обувките и аксесоарите от колекция Есен/Зима 2017.“* **обяснява Стела Маккартни.**

**ОБУВКИ: ЕНЕРГИЗИРАЙ ТРЕНИРОВКАТА СИ**

Колекцията обувки на adidas by Stella McCartney за Есен/Зима 2017 гарантира на жените, че могат да продължат по-високо и по-бързо, от когато и да било с обувки, проектирани за всяка една тренировка. Независимо дали бягат навън или изпробват нов фитнес клас, правилно избраната обувка е жизненоважна за по-добро движение, максимално усилие и намален риск от нараняване.

**ТИЧАНЕ: УСТОЙЧИВО ГРАДСКО БЯГАНЕ И ПРЕДИЗВИКАТЕЛНИ ЗИМНИ ПЪТЕКИ**

Превземи улиците, облечена от глава до пети с устойчив екип за бягане в града. Изработени от 100% рециклиран полиестер, артикулите са създадени с водоотблъскваща технология Climastorm, защитен фактор UPF 50 и суперлеките олекотени материали Adizero. Ярък флорален принт, вдъхновен от разцъфнали диви градини, създава перфектния външен вид за тренировка и свободно време. Като алтернатива, подготви се да бягаш по нови пътеки с екип, проектиран за движение и в непредвидимото зимно време. Излез навън и приеми предизвикателството в трикотаж с технологията Climaheat, проектиран да осигури оптимална топлина.

**ТРЕНИРОВКИ: ИЗРАЗИ СЕБЕ СИ**

Новите тренировъчни екипи окуражават творчеството и спонтанността, независимо къде ще те отведе тренировката ти. Плътно прилепващи дрехи, изработени с технология Climalite, предлагат оптимален комфорт и отвеждат влагата далеч от кожата, докато карираните щампи, директно вдъхновени от колекцията готово облекло на Стела, осигуряват превъзходен стил между тренировките.

**ЙОГА: ШАНТИ СИЛА**

Фокусирай ума и дисциплинирай тялото си с артикули, които се движат като втора кожа. Тренирай гордо на първия ред на всеки йога клас в ярки цветове и екип, създаден за максимална гъвкавост и проектиран с отвеждащи потта влакна.

**За допълнителна информация за медиите, моля посетете** [**adidas News Stream**](http://news.adidas.com/Global) **или се свържете с:**

Георги Манчев - PR Manager – B+RED

Email: george.manchev@bplusred.com / Tel: +359 88 8576999

**Бележки към редакторите:**

Колекция Есен/Зима 2017 е налична от юли 2017 в представителните магазин на adidas by Stella McCartney в Лондон и Маями. Колекцията също се предлага в магазините на Stella McCartney и повече от 788 магазини на adidas, водещите интернет магазини и спортни магазини по света. Престижните универсални магазини като: Lane Crawford, Neiman Marcus, Isetan, Le Printemps, Harrods и Nordstrom предлагат колекцията. Тя може да бъде намерена онлайн на: net-a-porter, Yoox.com, www.adidas.com/stella и [www.stellamccartney.com](http://www.stellamccartney.com).

adidas предлага продукти от две различни направления: Sport Performance (водещи технологии), Sport Style (Fashion Group и Originals). Гамата adidas by Stella McCartney е част от направлението adidas Sport Performance.

[www.facebook.com/adidaswomen](http://www.facebook.com/adidaswomen)

<http://instagram.com/adidaswomen>

[www.adidas.com/stella](http://www.adidas.com/stella)

Линията adidas by Stella McCartney беше представена през сезон Пролет/Лято 2005 и продължава да бъде уникална концепция за дамски спортни артикули. Високо иновативната спортна гама предлага облекла, обувки и аксесоари за тенис, тичане, йога, свободно време, тренировки, плуване и колоездене.